— 74 — 



moy n'a esté procédé par telle façon. Et si mes adversaires ont 

 enseignement pour cuider faire croyable ce poinct, il se treu- 

 vera indubitablement faux, et non de merveille, car bien sou- 

 vent la desmesurée passion des malingz les conduyct à hardie- 

 ment entreprendre toutes meschancetez , et ay bien intention, 

 Dieu aydant, que l'Eglise, de laquelle j'entens implorer le juge- 

 ment sur ce point, me fera justice. 



Hz parlent aussi de ma fuytte, et je preuveray que je me partiz 

 avec licence de mon supérieur, rapellé de la maison là où pre- 

 mièrement j'avois prins l'habit : de quoy ilz me cuident aussi 

 attacher. Et que quant bien il n'eust esté nouvelle de ceste por- 

 suytte qui fut lors contre les héréticques, si m'est-il force partir 

 de Paris en ce temps là, comme ordinairement font ceux qui 

 sont estudians en la Faculté de théologie, religieux mendians, 

 lesquelz vont prescher les quaresmes et advans çà et là, pour 

 des aulmonnes des gens de bien fornir leur estude et pour tous- 

 jours s'exercer aux prédications. Estois-je tenu, pour éviter la 

 suspicion de la fuitte, laisser mes affaires et surattendre trois 

 moys entiers qui entrevindrent entre mondict département de 

 Paris et l'ajournement où ilz dient que je suis comprins? Et puis- 

 qu'il mettent en avant cedict adjournement, il est bon que l'on 

 entende que peu après que tous les adjournez furent contime- 

 nez, ilz furent tous rappeliez et restituez en leurs honneurs et 

 offices selon la qualité d'un g chascung, sans que jamaix, pour 

 le faict, l'on ayt addommagé d'un seul cheveux de teste pas ung 

 de tous eux : tellement, Messieurs, que qui vouldra ballanser le 

 poix de cest adjournement avec les attestations de ma vie et 

 doctrine, l'on treuvera qu'il y a beaucoup plus de raison en 

 ceux qui m'ont recully et aymé qu'en ceux qui, non pas par 

 zèle de Dieu, comme ilz dient, ains par furieuse passion, me 

 travaillent et débauschent le louable cours et progrèz de mon 

 ministère, qui a esté tel, puis-je bien dire, qui mérittroit aultre 

 traictement que celluy que mes adversaires me procurent. 



Mais, dira quelqu'un g, l'on objecte, oultre ce que dessuz, le 

 crime d'apostasie. Si je demande pourquoy? Pource, diront-ilz, 

 que j'ay longtemps porté l'habit de religion. Comme si indiffé- 

 remment tous ceux qui ont cela faict fussent répréhensibles 

 d'apostasie ! Et combien en treuve-l'on qui sont en habit sécu- 



